Public procurement notice: Contract Notice
Published: 2016-12-16
Buyer: Danske Regioner
Country: DK
Region: DANMARK
Contract type: Services
Procedure: Competitive procedure with negotiation
CPV classification: 48460000 | 48461000 | 72000000 | 79000000 | 79300000
Estimated value: 10000000 DKK
Submission deadline: 2017-01-16
Award criteria: The most economic tender

Technical requirements: Danske Regioners bestyrelse har besluttet at iværksætte et tværregionalt projekt om at monitorere og synliggøre de behandlingsresultater, der har størst betydning for patienterne.
Målet er at opnå de bedst mulige resultater for patienterne set i forhold til ressourceforbrug. Det gøres i praksis ved at udvikle opfølgnings- og analysemodeller, som er tilpasset ca. 7 afgrænsede patientgrupper med ensartede behov.
For at opnå det bedste konkurrencefelt gennemføres et udbud af opgaven med procesledelse og design af andre forberedelsesprojekter, som kan sikre at der etableres et solidt grundlag for den efterfølgende implementering, herunder at opfølgningsmodeller og metoder er afprøvet i praksis, og at de udviklede løsninger imødekommer relevante interessenter. Arbejdet udføres i tæt samarbejde/partnerskab med Danske Regioner, regionale projektledelser og andre aktører, Danske Regioner ønsker at inddrage i det tværregionale projekt eksempelvis Ichom.
Udbuddet gennemføres som udbud med forhandling, jf. udbudslovens §§ 61-66, hvilket betyder, at enhver økonomisk aktør kan ansøge om at deltage i udbuddet, men kun ansøgere som ordregiver opfordrer hertil kan afgive tilbud.
Der gøres opmærksom på, at der kan foretages ændringer af udbudsmaterialet efter offentliggørelse af dette, herunder ændringer af kravspecifikationen og udbudsbetingelserne. Interesserede opfordres derfor til løbende at holde sig orienteret om udbuddet.
Ordregiver opdeler ikke kontrakten i flere delkontrakter, jf. punkt II.1.6), da der forventes et tæt samarbejde mellem leverandør og ordregiver om de omhandlende opgaver, og da der ikke meningsfuldt kan laves en opdeling af de enkelte opgaver, da dette medfører en risiko i forhold til ansvarsfordelingen mellem leverandørerne.
Endvidere taler økonomiske hensyn for en samlet løsning, da der forventes at være besparelser ved selve udbudsprocessen samt ved den efterfølgende kontraktstyring.
Såfremt flere end 3 ansøgere opfylder ordregivers krav til egnethed, udvælger ordregiver de 3 ansøgere, som er bedst egnede til at løse opgaver af den pågældende art. Udvælgelsen vil ske på baggrund af en vurdering af de mest relevante referencer, set i forhold til den udbudte opgave, jf. pkt. II.1.4). I forbindelse med vurderingen af en virksomheds egnethed til at løfte opgaven, vil ordregiver lægge vægt på ansøgers beskrivelse af hvordan de anførte referencer påviser erfaring med referenceområderne i nedennævnte rækkefølge, hvor nr. 1. tillægges størst værdi, mens nr. 3. tillægges mindst værdi:
1. Referenceområde 1) Leverancer, hvor leverandøren dokumenterer erfaring med procesledelse af projekter fra sundhedsvæsenet om driftsoptimering og/eller kvalitetsudvikling, baseret på analyser af sundheds-data.
2. Referenceområde 2) Leverancer, hvor leverandøren dokumenterer erfaring med procesledelse af projekter, der tager afsæt i sygehusledelses- eller regions-perspektiv fra ind- eller udland.
3. Referenceområde 3) Leverancer, hvor leverandøren dokumenterer erfaring med procesledelse af projekter, der er rettet mod bredere funktioner eller forløb i sundhedsvæsenet, som rækker ud over en enkelt afdeling eller speciale.
Ansøgerne skal i ESPD'et afsnit IV.B oplyse følgende økonomiske nøgletal for de seneste 3 afsluttede regnskabsår, jf. udbudslovens §142:
— Ansøger har en samlet årsomsætning på 15 000 000 DKK i hvert af de seneste 3 afsluttede og reviderede regnskabsår.
— Ansøger har en positiv egenkapital på mindst 10 000 000 DKK i hvert af de seneste 3 afsluttede og reviderede regnskabsår.
— Ansøger har en gældende og gyldig erhvervsansvarsforsikring med en dækning på mindst 5 000 000 DKK.


Award value: 10000000